Einu sinni til tvisvar á ári fara tónlistarmenn um landið undir yfirskriftinni Tónlist fyrir alla og kynna fyrir grunnskólanemendum hin ýmsu stílbrigði tónlistar . Í mörgum skólum Vesturlands er einni slíkri yfirferð nýlega lokið . Það voru tónlistarmennirnir Gunnar Hrafnsson , Björn Thoroddsem , Ásgeir Óskarsson og Örn Árnason leikari og söngvari sem kíktu í skólana . Krakkarnir í Laugargerðis - og Lýsuhólsskóla voru fengnir til að taka þátt í flutningnum . Verkið sem þeir fluttu heitir Heimsreisa Höllu sem er þjóðkvæðið Ljósið kemur langt og mjótt flutt í mismunandi útfærslum . Inn í flutninginn koma mismunandi tímabil sögunnar , tónlistarstefnur og þjóðmenning margra landa . Örn brá sér í ýmis gerfi á ferð þeirra félaga í heimsreisu Höllu og fékk nemendur til að taka þátt . Hann var meðal annars Kínverji , Rússi , magadansmær , Presley sjálfur og svo mætti lengi telja . Var mál manna að oft hefði þessi skemmtun verið góð en aldrei sem nú .